شەفەق نیوز/ نادر روستی قسەکەر وەناو دەزگای گەشتوگوزاری لە هەرێم
کوردستان، ئمڕوو شەممە، بانگواز ئەرا هاووڵاتییەیل کرد مقەیەتى گوڵەیل (شلێڕ) بکەن
و هەنای سەردان ئەو دووڵە کەن ک خاک ئی گوڵەسە خراویان نەکەن.
روستی
ئەرا ئاژانس شەفەق نیوز وت: دەیشتەیل باڵەکایەتی لە سنوور پارێزگای هەولێر
وەناوبانگە وە چینەیل جووراجوریگ لە گیا و گوڵەیل رەنگین و بیوینە، و یەکیگیان گوڵ
شلێرە ک وەشیوەی فرە فرە رەنگینیگ ناسریاگە، و رووبەر فراوانیگ لە نزیک قەزای
چۆمان پووشێد.
وتیش؛
فرە لە خەڵکەگە لە وەرز وەهار ئەرا وێنە گرتن وەگەرد ئی کوڵەیلە وەرەو ئی ناوچە
روی کەن، باوجی وەداخەو ک سیمای ناشرینیگ دیمن، ک بەشیگ لەلیان دویای وێنەگرتنەگە
ئەو کوڵەیلە لەڕیشەو هەڵکەنن، یا وەماشین وەبانیان رەد بوون و خراویان کەن.
روستی
هووشداری کرد ک ئەگەر کارەگە وەیجوورە وەڕیەو بچوود، ئەوەسا ئی کوڵەیلە فەوتیەن، و
بایەدە خەڵکەگە دویارووژ ئی ناوچە بخەنە وەرچەو، ک نێەوود حکومەت پاسەوانەیلیگ
لەبانیان دانەێد، وتیش؛ من دڵنیام ئەگەر وەیجوورە بوود، خو ئی کوڵەیلە فەوتیەن و
ڕەنگینی ئی ناوچە نێمینێد.
